Njeswačidło (JK/SN). Wokoło Njeswačidła je tójšto přirodnych zajimawostkow. K mnohim z nich přińdźeš po přijomnych pućowanskich šćežkach, kotrež so po krajinje wija. Jedna tajka wjedźe po Łučnym puću ze wsy won do směra na Mały Holešow. Tam dyrbja pućowarjo přez móst nad Čornicu. A runje tón móst gmejnje starosće načinja. Wokomiknje drje hodźi so hišće wužiwać, ale w zajimje wěstoty by lěpje było, jón z nowymi platami pokłasć a tak na wjele lět zaso za wěste wužiwanje wukmanić. Hižo dlěši čas prócuje so komuna wo wotpowědnje hodźace so betonowe platy, kotrež móhli tam ležace, chětro přetrjebane, narunać. Wšitke naprašowanja we wokolnych zawodach abo ratarskich předewzaćach běchu bjez wuspěcha.
szl_Latn